**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

****«Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь»****

****Коми Республикаса Оланпаслӧн 5 статьяӧ****

****вежсьӧмъяс пыртӧм йылысь****

Примитӧма Коми Республикаса

Каналан Сӧветӧн 2024 вося косму тӧлысь 24 лунӧ

**1 статья.** Пыртны **«Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.; 26 №, 456 ст.; 2018, 4 №, 56 ст.; 10 №, 165 ст.; 14 №, 245 ст.;** 2019, 8 №, 104 ст.;15 №, 213 ст.; 20 №, 301 ст.; 2020, 22 №, 370 ст.; 2021, 6 №, 111 ст.; 22 №, 400 ст.; 2022, 9 №, 113 ст.; 2023, 5 №, 77 ст.; 2023, 11 №, 210 ст.) **татшӧм вежсьӧмъяс:**

1 юкӧнын:

1) содтыны татшӧм сюрӧса выль коймӧд абзац:

**«**Урчитны уна патераа керка юкӧнын меститчӧм жыръяс киын кутысьяслы, кутшӧмӧс пыртӧма уджӧ капитальнӧя дзоньталан дінму уджтас вынсьӧдӧм бӧрын да мый йылысь тӧдмӧгъяссӧ петкӧдлӧма тайӧ уджтасын сэтчӧ вежсьӧмъяс пыртігӧн, кутшӧмъяс йитчӧмаӧсь тайӧ уна патераа керкалысь параметръяссӧ вежӧмкӧд, капитальнӧя дзоньталӧм вылӧ взносъяс мынтӧм серти кывкутана мог артман кадколаст – капитальнӧя дзоньталан дінму уджтасӧ тайӧ абзацын индӧм вежсьӧмъяс пыртан кадпассянь нёль во. Капитальнӧя дзоньталӧм вылӧ взносъяс мынтӧм серти кывкутана мог артман кадпассянь уна патераа керкалӧн индӧм юкӧнын меститчӧм жыръяс киын кутысьяс мынтӧны капитальнӧя дзоньталӧм вылӧ взносъяссӧ капитальнӧя дзоньталан фонд артмӧданног индӧм йылысь помшуӧм серти, кутшӧмӧс примитӧма да збыльмӧдӧма татшӧм уна патераа керкаын жыръяс киын кутысьясӧн уна патераа керкалысь индӧм юкӧнсӧ уджӧ пыртан кадпасӧдз сэк, кор тайӧ кадпас бӧрын татшӧм уна патераа керкаын жыръяс киын кутысьяс эз примитны мӧд помшуӧм.**»**;

2) коймӧд абзацын **«**мӧд абзацӧн урчитӧм случай кындзи**»** кывъяс вежны **«мӧд да коймӧд абзацъясӧн урчитӧм случайяс кындзи» кывъясӧн**.

****2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.**

Коми Республикаса Юралысь В.В. Уйба

Сыктывкар

2024 вося ода-кора тӧлысь 2 лун

19-РЗ №